CELEX: 22013D0077
Language: et
Date: 2013-05-03 00:00:00
Title: EMP ühiskomitee otsus nr 77/2013, 3. mai 2013 , millega muudetakse EMP lepingu II lisa ( „Tehnilised normid, standardid, katsetamine ja sertifitseerimine” ) ja IV lisa ( „Energeetika” )

31.10.2013   
            
            
               ET
            
            
               Euroopa Liidu Teataja
            
            
               L 291/35
            
         EMP ÜHISKOMITEE OTSUS
   nr 77/2013,
   3. mai 2013,
   millega muudetakse EMP lepingu II lisa („Tehnilised normid, standardid, katsetamine ja sertifitseerimine”) ja IV lisa („Energeetika”)
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               Lepingusse tuleb inkorporeerida komisjoni 12. juuli 2012. aasta delegeeritud määrus (EL) nr 874/2012, millega täiendatakse Euroopa Parlamendi ja nõukogu direktiivi 2010/30/EL seoses elektrilampide ja valgustite energiamärgistusega (1).
            
         
               (2)
            
            
               Delegeeritud määrusega (EL) nr 874/2012 tunnistatakse alates 1. septembrist 2013 kehtetuks komisjoni direktiiv nr 98/11/EÜ, (2) mis on EMP lepingusse inkorporeeritud ja mis tuleb sellest tulenevalt alates 1. septembrist 2013 EMP lepingust välja jätta.
            
         
               (3)
            
            
               Nõukogu direktiiv 78/170/EMÜ (3) tunnistati kehtetuks Euroopa Parlamendi ja nõukogu direktiiviga 2005/32/EÜ, (4) mis on mõlemad inkorporeeritud EMP lepingusse ning sellest tulenevalt tuleks direktiivile 78/170/EMÜ osutav viide EMP lepingust välja jätta.
            
         
               (4)
            
            
               Seetõttu tuleks EMP lepingu II ja IV lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu II lisa muudetakse järgmiselt:
   
               1)
            
            
               IV peatüki punkti 4e (komisjoni direktiiv 98/11/EÜ) tekst asendatakse järgmisega (kehtivuse algus 1. septembril 2013):
               „32012 R 0874: komisjoni delegeeritud määrus (EL) nr 874/2012, 12. juuli 2012, millega täiendatakse Euroopa Parlamendi ja nõukogu direktiivi 2010/30/EL seoses elektrilampide ja valgustite energiamärgistusega (ELT L 258, 26.9.2012, lk 1).”;
            
         
               2)
            
            
               V peatüki punkti 1 (nõukogu direktiiv 78/170/EMÜ) tekst jäetakse välja.
            
         Artikkel 2
   EMP lepingu IV lisa muudetakse järgmiselt:
   
               1)
            
            
               punkti 4 (nõukogu direktiiv 78/170/EMÜ) tekst jäetakse välja;
            
         
               2)
            
            
               punkti 11e (komisjoni direktiiv 98/11/EÜ) tekst asendatakse järgmisega (kehtivuse algus 1. septembril 2013):
               „32012 R 0874: komisjoni delegeeritud määrus (EL) nr 874/2012, 12. juuli 2012, millega täiendatakse Euroopa Parlamendi ja nõukogu direktiivi 2010/30/EL seoses elektrilampide ja valgustite energiamärgistusega (ELT L 258, 26.9.2012, lk 1) (5).
            
         Artikkel 3
   Delegeeritud määruse (EL) nr 874/2012 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 4
   Käesolev otsus jõustub 4. mail 2013. aastal, tingimusel et EMP ühiskomiteele on esitatud kõik EMP lepingu artikli 103 lõike 1 kohased teated, (6) või EMP ühiskomitee 7. detsembri 2012. aasta otsuse nr 217/2012 (7) jõustumise päeval, olenevalt sellest, kumb kuupäev on hilisem.
   Artikkel 5
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 3. mai 2013
      
         
            EMP ühiskomitee nimel
         
         
            eesistuja
         
         Gianluca GRIPPA
      
   
   
      (1)  ELT L 258, 26.9.2012, lk 1.
   
      (2)  EÜT L 71, 10.3.1998, lk 1.
   
      (3)  EÜT L 52, 23.2.1978, lk 32.
   
      (4)  ELT L 191, 22.7.2005, lk 29.
   
      (5)  Siin loetletud ainult informatiivsel eesmärgil; kohaldamise kohta vaata II lisa „Tehnilised normid, standardid, katsetamine ja sertifitseerimine.” ”
   
      (6)  ELT L 81, 21.3.2013, lk 17.
   
      (7)  Põhiseadusest tulenevaid nõudeid ei ole nimetatud.